Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 2 Pv 573/11/6601	Banská Bystrica, 13.2.2014
EEČ : 2-45-58-2014

U Z N E S E N I E

Trestná vec:	obvinený XXXXX  
Prečin:	Podielnictvo podľa § 231 odsek 1 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 12.04.2009  v čase okolo 07.20 hod. v Kysuckom Novom  Meste po spáchaní  zločinu lúpeže na osobe XXXXX, nar. XXXXX, trvale bytom XXXXX, prijal od osoby  XXXXX, nar. XXXXX, ktorá vykonala uvedenú lúpež sumu 80,- a 50,- €, ktoré pochádzali  z tejto trestnej činnosti, časť peňazí minul pre svoju potrebu a zvyšok peňazí v  snahe  ukryť  ich pred políciou dal mladistvému XXXXX, nar. XXXXX, pričom XXXXX vedel o lúpežnom  prepadnutí a vedel, že  peniaze, ktoré mu  dal XXXXX pochádzajú z trestnej činnosti,  

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Dňa 25.05.2009 poverený príslušník VP Útvaru vojenskej polície Banská Bystrica  uznesením XXXXX zo dňa 25.05.2009 podľa § 199 ods. 1 Tr.por. začal trestné stíhanie a súčasne podľa § 206 ods.1 Tr.por. vzniesol obvinenie  XXXXX pre prečin podielníctva podľa § 231 ods. 1 písm. a) Tr.zák. na tom skutkovom základe, že dňa 12.04.2009  v čase okolo 07.20 hod. v Kysuckom Novom  Meste po spáchaní  zločinu lúpeže na osobe XXXXX, nar. XXXXX, trvale bytom XXXXX, prijal od osoby  XXXXX, nar. XXXXX,trvale bytom XXXXX, ul. XXXXX sumu 80,- a 50,- €, ktoré pochádzali  z tejto trestnej činnosti, časť peňazí minul pre svoju potrebu a zvyšok peňazí v  snahe  ukryť  ich pred políciou dal mladistvému XXXXX, nar. XXXXX,trvale bytom XXXXX, ul XXXXX,  pričom  vedel  že sa jedná o vec, ktorá bola získaná trestným činom spáchaným inou osobou.

	Po vykonaní skráteného vyšetrovania mi poverený príslušník VP Útvaru vojenskej polície Banská Bystrica predložil spisový materiál s návrhom na podmienečné zastavenie trestného stíhania obvineného. Preskúmaním jeho návrhu a dôkazov obsiahnutých vo vyšetrovacom spise som dospel k záveru, že tento návrh je dôvodný, pretože s prihliadnutím na všetky okolnosti prípadu je voči obvinenému možné postupovať v zmysle § 216 odsek 1 Trestného poriadku. 

	Podľa § 216 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne vážne a zrozumiteľne,
b)	nahradil škodu, ak bola činom spôsobená, alebo s poškodeným o jej náhrade uzatvoril dohodu, alebo urobil iné potrebné opatrenia na jej náhradu, a
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

   Prečinu podielníctva podľa § 231 odsek 1 písmeno d/ Trestného zákona sa dopustí ten, kto ukryje, na seba alebo iného prevedie, prenajme alebo príjme ako záloh vec, ktorá bola získaná trestným činom spáchaným inou osobou. Za tento trestný čin Trestný zákon umožňuje uložiť trest odňatia slobody až na 3 roky. 

   Spáchanie prečinu kladeného obvinenému za vinu mu je preukázané okrem jeho výpovede aj výpoveďou svedkov XXXXX a XXXXX a doloženými s vecou súvisiacimi listinnými dôkazmi. 

  Obvinený  XXXXX  sa ku skutku priznal a vyjadril ľútosť nad svojim konaním. Taktiež sa vyjadril, že v prípade, že splní podmienky pre podmienečné zastavenie trestného stíhania, dáva na takýto postup svoj súhlas.

Z výpisu  registra trestov  vyplýva, že obvinený XXXXX doposiaľ nebol súdom trestaný, z výpisu z Ústrednej evidencie prístupkov MV SR, Okresného úradu XXXXX, odbor všeobecnej vnútornej správy vyplýva, že obvinený nemá žiadny záznam o priestupku v ústrednej evidencii priestupkov, zo správy Mestského úradu XXXXX vyplýva, že v roku 2008 mu bola uložená bloková pokuta  vo výške 6,63 € a to za  priestupok proti bezpečnosti a plynulosti cestnej premávky.    

Obvinenému XXXXX  som pri podmienečnom zastavení trestného stíhania určil skúšobnú dobu v trvaní 12 mesiacov, ktorá začína plynúť odo dňa právoplatnosti tohto rozhodnutia. Určenú skúšobnú dobu považujem za dostatočne dlhú na to, aby obvinený počas nej skutočne preukázal, že jeho protiprávne konanie bolo len ojedinelým vybočením zo správania sa, ktoré je v súlade s právnymi predpismi a že aj naďalej bude žiť riadnym a bezúhonným životom. Je predpoklad, že už vykonané prípravné konanie bolo dostatočné pre jeho nápravu, a teda nie je potrebné postaviť ho pred súd.

Pre tieto dôvody som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ondrej Tomko
prokurátor